《诗一首》
宋代·毛维瞻

峭拔神仙宅，来寻烟水重。
深应盘九地，高不让群峰。
瞻对奇胜画，扪缘直岂容。
几时莲叶下，终古鲜纹对。
往事云难问，无言路有踪。
桥山杳何处，侍从此攀龙。

作者简介：衢州西安人，字国镇。仁宗朝进士。以诗名，与赵抃同邑相得，为山林之乐。神宗元丰三年，知筠州，政平讼理。时苏辙谪筠州，相与唱和。有《凤山八咏》、《山房即事十绝》。